Apstiprināts ar

Valsts izglītības satura centra

2024.gada 7. oktobra rīkojumu Nr. 4.1-07/72

Nemateriālā kultūras mantojuma apgūšanas un pārmantošanas programma

*Pulkā eimu, pulkā teku*

**Tradicionālās muzicēšanas konkurss**

**„KLABERJAKTE 2025”**

**Nolikums**

**mērķi**

1. Bērnu un jauniešu kultūras izpratnes un pašizpausmes mākslā lietpratības veicināšana un līdzdalība Dziesmu un deju svētku tradīcijas saglabāšanā un kopšanā.

**uzdevumi**

1. Popularizēt tradicionālās muzicēšanas individuālās un saspēles tradīcijas, īpaši izceļot muzikantu kapelas, individuālos stabuļu, kokļu, vijoļspēles, ermoņiku, cimboļu un dūdu spēles izpildītājus. Sagatavot tradicionālās instrumentālās muzicēšanas paraugus bērnu un jauniešu Nemateriālā kultūras mantojuma apgūšanas un pārmantošanas programmas “Pulkā eimu, pulkā teku” metodiskajiem materiāliem, XIII Latvijas Skolu jaunatnes dziesmu un deju svētku folkloras programmai un folkloras konkursu laureātu koncertam.

**Organizatori**

1. Valsts izglītības satura centrs (VISC) sadarbībā ar tradicionālās kultūras biedrību „Aprika”, pašvaldībām un reģionālajiem bērnu un jauniešu folkloras kopu koordinatoriem (turpmāk- Koordinatori).

**dalībnieki**

1. Tradicionālās muzicēšanas konkursā “Klaberjakte” (turpmāk – konkursā) var piedalīties Latvijas un diasporas bērni un jaunieši (no 7 līdz 21 gadu vecumam) individuāli, vēsturiski tradicionālos kapelu sastāvos vai kā mūsdienu tradicionālo instrumentu kapelas šādās vecuma grupās:

4.1. jaunākā grupa (7 līdz 11 gadiem);

4.2. vidējā grupa (12 – 16 gadiem);

4.3. vecākā grupa (17 – 21 gadiem).

1. Kapelā iespējams muzicēt dažāda vecuma dalībniekiem, šo sastāvu piederību grupai nosaka dalībnieku vecuma pārsvars.
2. Par **tradicionālām kapelām** tiek uzskatītas kapelas, kuru sastāvi veidoti atbilstoši dokumentētiem materiāliem līdz 20.gadsimta 30.gadiem.
3. Par **mūsdienu kapelām** tiek uzskatītas dažādu tautas mūzikas instrumentu grupas, kuru sastāvi nav pētnieku dokumentēti un ir veidoti no folkloras kopu esošajiem resursiem vai izvēlēti konkrēta priekšnesuma parādīšanai.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE UN PIETEIKŠANĀS**

1. Konkursam ir trīs kārtas: ceturtdaļfināls (folkloras kopa vai izglītības iestāde), pusfināls (reģionālais līmenis), fināls (valsts līmenis).
2. *1.kārta - konkursa ceturtdaļfināls.* Notiek bērnu un jauniešu kopās līdz 2025.gada 20.martam, un par tā organizēšanu un norisi atbild katras folkloras kopu vadītājs.
3. *2.kārta - konkursa pusfināls.* Dalībniekus piesaka folkloras kopu vadītāji novada Koordinatoram, elektroniski iesniedzot aizpildītu pieteikuma anketu par katru priekšnesumu (*pielikums Nr.2*). Pusfināls reģionos un diasporās notiek klātienē līdz 2025.gada 8.aprīlim, par tā organizēšanu un norisi atbild Koordinatori. Konkursa pusfināla norisi konkrētā reģionā nosaka attiecīgais Koordinators.
4. *3.kārta - konkursa fināls.* Konkursa fināls notiek klātienē 2025.gada 26.aprīlī. Dalībnieki ir konkursu pusfinālu uzvarētāji. Koordinators līdz 2025.gada 15.aprīlim fināla rīkotājam – VISC – iesniedz aizpildītu pieteikuma anketu (*pielikums Nr.2)* par katru no konkursa finālam izvirzītajiem dalībniekiem un kopīgu pusfināla uzvarētāju protokolu, adrese: e-pasts: mara.mellena@visc.gov.lv

**REPERTUĀRS**

1. Katrs dalībnieks vai kapela konkursam sagatavo divus skaņdarbus: vienam jābūt tradicionālam, otrs var būt vai nu tradicionāls, vai paša veidots.
2. Par **tradicionālu skaņdarbu** uzskatāms tāds skaņdarbs, ko iemācījis kāds lauku muzikants, apgūts no autentiska mūzikas ieraksta vai nošu pieraksta. Drīkst izmantot arī tādu muzikantu paraugus vai ierakstus, kuri tiek uzskatīti par tradicionālo muzicēšanu apguvušiem.
3. Par **paša veidotu skaņdarbu** uzskatāma dziesma vai danča aranžējums, vai arī sava kompozīcija, kas ieturēta tradicionālās muzicēšanas formās un parāda, ka izpildītājs pārzina tradicionālās muzicēšanas pamatus.

**NOSACĪJUMI**

1. Konkursa priekšnesumu veidi:
* individuāls priekšnesums;
* instrumentāli dueti vai trio;
* dažādu sastāvu kapelas (4 – 10 dalībnieki).
1. Priekšnesuma kopējais laiks: 3 – 6 minūtes.
2. Pirms priekšnesuma dalībnieki sniedz īsu mutisku stāstījumu par sevi, pastāstot, ko un kāpēc spēlēs.
3. Katrs dalībnieks savā priekšnesumā drīkst spēlēt arī vairākus tautas mūzikas instrumentus, bet priekšnesumam jābūt dabiskam.
4. Muzicēšanas prasmes var demonstrēt atbilstoši savām iespējām, izmantojot instrumentus (piemēram, blokflauta, ārpus Latvijas būvētas dūdas, dažādi ritma instrumenti).
5. Konkursa laikā pedagogi nemuzicē kopā ar izpildītājiem.
6. Priekšnesuma laikā neizmanto nošu materiālus.
7. Kapelām, kurās dalībnieku skaits pārsniegs nolikumā pieļaujamo dalībnieku skaitu, tiks samazināts vērtējums.
8. Ritma instrumenti nedrīkst pārsniegt 30% no priekšnesumā izmantojamo instrumentu skaita, ja tas netiek veidots kā ritma instrumentu priekšnesums.

**PIETEIKŠANĀS**

1. Pusfinālu rīkotāji:

|  |  |  |  |
| --- | --- | --- | --- |
| Reģions/valstspilsēta | Koordinators | Tālrunis  | e-pasts |
| Rīga | Dina Liepa | 29472293 | kokles1980@gmail.com  |
| Zemgale | Guna Čodare | 29337621 | guna.codare@inbox.lv |
| Ziemeļlatgale | Rasma Igaune | 26593441 | rasmaigaune@inbox.lv  |
| Kūkova | Ligita Spridzāne | 29868786 | likata.likata@gmail.com  |
| Dienvidlatgale | Anna Kārkle | 29969943 | ceiruleits@inbox.lv  |
| Sēlija | Aīda BikaunieceVita Talla | 2618943029508939 | aida\_b@inbox.lvvita.talla@gmail.com |
| Austrumkursa | Liene Zeiliņa | 26446227 | liene.zeilina@saldus.lv  |
| Lejaskurzeme | Solveiga Kūlaine | 29778737 | solveiga.kulaine@gmail.com |
| Vidzemes Piejūra | Ilze Kļaviņa | 29166140 | ilzeparks@inbox.lv  |
| Piedaugava | Inguna Žogota | 26575499 | ingunazogota@inbox.lv  |
| Vidzemes augstiene | Aelita Medejse | 26404864 | aelitamed@inbox.lv  |
| Diaspora | Aiga Ožehovska | +352621547717 |  aiga@skaisti.de  |

1. Konkursa ceturtdaļfinālus rīko un vērtē folkloras kopu vadītāji. Pusfinālus - tradicionālās kultūras speciālistu komisija, kuru izveido Koordinators sadarbībā ar pilsētas/novada pašvaldību, finālu – VISC apstiprināta vērtēšanas komisija.
2. Konkursa fināla priekšnesumus vērtē sabiedrībā pazīstami un atzīti tradicionālās mūzikas eksperti. Izvērtējot katru priekšnesumu, vērtētāji summē vērtējuma punktus un savstarpējās apspriedes laikā pēc rezultātiem nosaka nominācijas.
3. Dalībnieku priekšnesums vecuma grupām tiek vērtēts 3 pakāpēs:

29.1. 1.pakāpe – *Zelta muzikants*,

29.2. 2.pakāpe – *Sudraba muzikants*,

29.3. 3.pakāpe – *Vara muzikants*

1. Vērtēšanas kritēriji:

30.1. priekšnesuma saturs:

* priekšnesuma muzikalitāte un mākslinieciskais sniegums;
* tradicionālā skaņdarba atbilstība tautas tradīcijai;
* paša veidotā skaņdarba saskaņa ar tautas muzicēšanas tradīcijām;
* priekšnesuma pievilcība;
* sadarbība ar auditoriju – vai klausītāji ir ieinteresēti;
* attieksme pret sevi – vai pašam patīk.

30.2. dažādu muzicēšanas paņēmienu pielietošana – dalībnieka stāja priekšnesuma laikā, instrumenta turēšana, spēles tehnika.

**FINANSĒJUMS**

1. Konkursa fināla vērtētāju darba samaksu finansē no valsts budžeta 42.03.apakšprogrammas „Skolu jaunatnes dziesmu un deju svētki”.
2. Dalībnieku piedalīšanos konkursa pusfinālos un finālā finansē pašvaldība vai iestāde, kuru dalībnieki pārstāv.

**Projekta vadītāja –** VISC Nemateriālā kultūras mantojuma nodaļas folkloras projektu koordinatore Māra Mellēna**,** 26522141, e-pasts mara.mellena@visc.gov.lv

Konkursa administratore – Dina Liepa (tālr. 29472293; e-pasts: dliepa4@edu.riga.lv)

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XIII Latvijas skolu jaunatnes dziesmu un deju svētku sagatavošanas pasākumā (konkursā, skatē, mēģinājumā, koncertā, radošajā darbnīcā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

1. Datu aizsardzības speciālista kontaktinformācija: e-pasta adrese: datuspecialists@visc.gov.lv .

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

PIETEIKUMS dalībai

**Tradicionālās muzicēšanas konkursā**

**„KLABERJAKTE 2025”**

*līdz 2025.gada 15.aprīlim iesūtīt VISC elektroniski* mara.mellena@visc.gov.lv

**Lūdzam aizpildīt precīzi, drukātiem burtiem!**

|  |  |
| --- | --- |
| Reģions/valstspilsēta |  |
| Izglītības iestāde |  |
| Folkloras kopa |  |
| Faila nosaukums |  |
| Dalības veids (vajadzīgo pasvītrot)  | * individuāli
* duets
* kapela
 |
| Informācija par dalībnieku/iem  |

|  |  |  |  |  |
| --- | --- | --- | --- | --- |
| Vārds | uzvārds | vecums | klase | Instruments, ko spēlēs |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 |
| Vadītājs/i (vārds, uzvārds) |  |
| Skaņdarbu pieteikums:Skaņdarba nosaukums, iegūšanas avots,Pieraksta vieta,Apgūšanas motivācija. | 1. |
| 2. |
| Kuro reizi piedalās konkursā  | Pusfinālā |
| Finālā |
| tālrunis |  |
| e-pasts |  |

Pulciņa, ansambļa vai kopas vadītājs:

Datums: